FELNŐTTKÉPZÉSI SZERZŐDÉS

Amely létrejött egyrészről, mint felnőttképző intézmény (továbbiakban **képző**)

|  |  |
| --- | --- |
| **Intézmény neve:**  | Menedzser Praxis Kft. |
| **Székhelye:**  | 1149 Budapest, Nagy Lajos király útja 127 |
| **Adószáma:**  | 13598145-2-42 |
| **Képviseletre jogosult:** | Korsós Imre |
| **Felnőttképzési nyilvántartási száma:**  | E-000557/2014  |

másrészről

|  |  |
| --- | --- |
| **Név:** |  |
| **Születéskori név:** |  |
| **Anyja neve:** |  |
| **Születési hely, idő** |  |
| **Nem:**  |  |
| **Lakcím/Levelezési cím:** |  |
| **Állampolgárság:** |  |
| **Nem magyar állampolgár esetén a tartózkodásának jogcíme, a jogosító okirat, okmány megnevezése, száma:**  |  |
| **Társadalombiztosítási azonosító szám:** |  |
| **Telefonszám:** |  |
| **E-mail cím:** |  |

mint képzésben résztvevő felnőtt (továbbiakban: **képzésben résztvevő**) között, alulírott helyen, időben és alábbi feltételekkel a képzésre vonatkozó felnőttképzési szerződést kötik meg. A szerződő felek (továbbiakban: **Felek**) közösen megállapítják és tudomásul veszik, hogy jelen dokumentum a 2013. évi LXXVII. törvény a felnőttképzésről alapján megkötött felnőttképzési szerződés.

1. **A képzés általános adatai:**

Képzés nyilvántartásban szereplő megnevezése:

Belső azonosító: NOKJ/2020/08/17

Nyilvántartási száma: E-000557/2014

Képzési kör: Infokommunikációs Technológia (IKT) pedagógusoknak - felkészítés ECDL vizsgára, távoktató program

Képzés jellege: **távoktatás**

* 1. **Felnőttképzéshez kapcsolódó szolgáltatások**

**Képző intézmény** által folytatott felnőttképzéshez kapcsolódó szolgáltatásokról a szükséges tájékoztatást megkaptam, melyek közül a következők igénybevételét kértem:

Képzési szükségletek felmérése és képzési tanácsadás 🞏 részt vettem 🞎 nem vettem részt

Előzetes tudásszint felmérése: 🞎 kértem 🞏 nem kértem

Tudásszint felmérés eredménye: 🞎 megfelelt 🞏 nem felelt meg

**1.2 Képzési idő, ütemezés, helyszín\***

Képzés teljes óraszáma[[1]](#footnote-1): 30 óra

**Megvalósítandó tananyagegységek összóraszáma[[2]](#footnote-2):** **30 óra**

Képzés kezdési időpontja:**2020.08.17** Várható befejezési időpontja: **2020.09.20.**

* 1. **A képzés elvégzésével megszerezhető dokumentum: Tanúsítvány**
	2. **A képzés költségvetési vagy európai uniós források terhére valósul meg: igen X nem**

|  |  |
| --- | --- |
| A támogatás ténye, megnevezése: | **-** |
| A támogatás összege: | **-** |

A felnőttképzést folytató intézmény kötelezettséget vállal arra, hogy az 1.4-es pontban megnevezett támogatás teljes időtartama alatt biztosítja, hogy a képzésre vonatkozó engedéllyel (2013. évi LXXVII. törvény alapján) rendelkezik.

1. **A képzésben résztvevő teljesítménye ellenőrzésének, értékelésének módja:**

|  |  |
| --- | --- |
| A résztvevőnek a képzés során nyújtott teljesítménye ellenőrzésének, értékelésének módja: | * A haladás értékelése az oktatás folyamatában rendszeresen és folyamatosan történik. A kognitív kompetenciák elsajátítását tesztfeladatok értékeli az oktató tananyagegységenként. A gyakorlati kompetenciák értékelése a feladatok minőségi, teljesítmény- és szakszerűségi jellemzőinek elemzésével történik
* A képzés során a résztvevők a tananyagegységek végén zárótesztet töltenek ki, mely 60%-os eredményesség feltételével értékelhető.
 |
| Vizsgára bocsátás feltétele: | * A képzésben résztvevő teljesíti az egyes tananyagegységekhez rendelt önellenőrző teszteket, és a zárótesztet.
 |

|  |  |
| --- | --- |
| Az elméleti tanórákról, a gyakorlati foglalkozásokról, illetve a konzultációkról való megengedett hiányzás mértéke  | * A megengedett hiányzás mértéke 20%
 |
| Megengedett hiányzás túllépése esetén a képzésben résztvevőt érintő következmények | * A résztvevő kizárható a képzési folyamatból ügyvezetői döntés alapján.
 |

1. **Vizsga megszervezése:**

|  |  |
| --- | --- |
| Vizsgaszervezésének módja, formája | * záróteszt formájában, A Moodle keretrendszeren keresztül
 |

1. **Képzési díj mértéke és fizetésének módja:**

|  |  |
| --- | --- |
| Fizetendő képzési díj egy összegben feltüntetve:  |  29.990.- Ft (1 adott előfizetési évben adott kiadványaink mellé ingyenes) Amennyiben a képzés teljes díját a Felnőttképzésben résztvevő Költségviselője fedezi, a résztvevőt díjfizetési kötelezettség nem terheli. |
| Fizetés módja: | 🞏 átutalás 🞏 készpénz 🞏 előfizetéshez tartozó képzés  |
| A képzési díj megfizetésének a megvalósítás teljesítésével arányban álló ütemezése:  | A résztvevő költségviselője fizeti a teljesítménnyel arányos ütemezésben. |

1. **Képző intézmény jogai és kötelezettségei**
* a képzési programban meghatározott kompetenciákra képzésben résztvevőt megfelelő módon felkészíti
* a képzés menetéről haladási naplót, jelenléti ívet vezet, ez utóbbit képzésben résztvevővel a képzés ideje alatt rendszeresen aláíratja
* vizsgálja az előzetesen megszerzett tudás beszámításának lehetőségét, intézkedik annak érvényesítéséről
* a modulzáróvizsga/vizsgák várható időpontját legalább 1 héttel korábban közli képzésben résztvevővel
* biztosítja a képzés sikeres elvégzéséhez szükséges személyi és tárgyi feltételeket, így a szakképzett oktatókat, oktatáshoz szükséges segéd-és szemléltető eszközöket, és az oktatás helyszínét a 393/2013-as Kormány rendelet előírásai szerint
* képzésben résztvevőkről nyilvántartást vezet, a képzés dokumentumait a vonatkozó felnőttképzési jogszabályoknak megfelelően rögzített időtartamig irattárazza
* a képzéssel kapcsolatos valamennyi bejelentési/jelentési kötelezettségének eleget tesz
1. **Képzésben résztvevő jogai és kötelezettségei**
* képzésben résztvevő vállalja, hogy jelen szerződésben foglaltakat betartja, szükség esetén előzetes tudásszint felmérésen vesz részt, melynek beszámítható óraszámát a képző előzetesen meghatározza.
* a tanórákon/online felületen aktívan részt vesz, továbbá a megengedett hiányzás mértékét nem lépi túl
* képzésben résztvevőt a jelen szerződésben nem szabályozott költségeken felül felmerülő többletköltség nem terheli.
* tudomásul veszi, hogy a képzési díj ki nem egyenlítése (fizetési kötelezettség esetén), a megengedett hiányzás mértékének túllépése illetve a modulzáró vizsga vagy vizsgák elmulasztása esetén számára igazolás nem adható ki, mivel az igazolás a képzésen való sikeres részvételt igazolja képzésben résztvevő számára
* képzésben résztvevő jelenléti íven megjelenését a foglalkozási napon aláírásával hitelesíti
* tudomásul veszi, hogy amennyiben képzésben résztvevő a fakultatív kontakt óra látogatását elmulasztja, illetve a képzésből kimarad az nem jelent mentességet a képzési díj teljesítményarányos megfizetése alól, és ez nem ad lehetőséget a már befizetett képzési díj visszafizetésére. (Amennyiben a résztvevőt fizetési kötelezettség terheli)
* a résztvevő ezen szerződés aláírásával elismeri, hogy a képzésről szóló teljes körű tájékoztatást (ár, fizetési feltételek, ügyfélszolgálati rend, panaszkezelés, képzési program tartalma, elállási jog, adatkezelési tájékoztatás, felnőttképzést kiegészítő tevékenységek, előzetes tudásszint felmérés módja, jogorvoslat lehetősége szerződésszegés esetén) megismerte és a képzésről szóló tájékoztató egy példányát átvette, vagy megtekintette
1. **Egyebek:**
	1. **Szerződésszegés és következményei:**
* jelen szerződésben foglaltak be nem tartását felek szerződésszegésként értelmezik
* szerződésszegés esetén mindkét fél részéről egyszeri (írásban is rögzített) felszólításnak van helye
* amennyiben a felszólított fél a figyelmeztetés után sem teljesít, a másik fél a szerződést azonnal felbonthatja
* képzésben résztvevő jogos panasza esetén a képzési díj arányos részét visszakövetelheti, (amennyiben fizetési kötelezettség terheli)
* képző intézmény jogos panasza esetén a szerződésszegő felet a képzési díj arányos részének megtérítésére kötelezheti (amennyiben a résztvevőt fizetési kötelezettség terheli)
* megengedett hiányzás mértékét meghaladóan képzésben résztvevővel a 2. pontban foglaltak szerint járunk el.
	1. **Adatkezelés:**
* Képzésben résztvevő hozzájárul, hogy képző intézmény személyes adatait az adatvédelemről szóló jogszabályok szellemében nyilvántartás céljából kezelje és megőrizze az információs önrendelkezési jogról és az információszabadságról szóló 2011. évi CXII. Törvény, valamint az Európai Parlament és a Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) előírásai szerint.
* Az adatkezelés célja a képzési folyamat lebonyolításának elősegítése.
* Az adatkezelés jogalapja egyrészt a felnőttképzésről szóló 2013. évi LXXVII. törvény 21. § (1) bekezdésében meghatározott adatainak jogszabály által előírt kezelése, másrészt a fentieken túl a képző jogos érdeke a képzés megvalósíthatósága érdekében.
* Az adatok statisztikai célra felhasználhatók és statisztikai célú felhasználásra személyazonosításra alkalmatlan módon átadhatók.
* Az adatokat államháztartási vagy európai uniós források igénybevételének és felhasználásának ellenőrzése céljából az e támogatásokat ellenőrző szervek számára továbbítani kell. Ezen túlmenően Képző Intézmény Résztvevő személyes adataihoz kizárólag a képzés megvalósításának ellenőrzésére feljogosított szervek számára nyújt hozzáférést.
* Képző Intézmény Résztvevő adatait a keletkezésüktől számított öt évig tartja nyilván és kezeli, amennyiben a résztvevő külön dokumentumon máshogy nem nyilatkozott kifejezett hozzájárulását adva az adatkezelésnek.
* A Résztvevő Képző által nyilvántartott adataiban bekövetkezett bármilyen változás bejelentésének elmulasztásából származó kárért, vagy hátrányért a Képzőt felelősség nem terheli.
	1. **Panaszkezelés és jogorvoslat kezelése:**
* jelen szerződés megkötése előtt felek közösen is megismerték az intézmény panaszkezelésének szabályozását, mely panaszkezelési eljárás az intézmény ügyfélszolgálatán megtalálható és ügyfélszolgálati időben megismerhető, és a minőségbiztosítási rendszer részét képezi.
* felek kikötik, hogy bármely panasz esetén a panaszkezelési eljárás szerint járnak el
* a panaszkezelési szabályzat tartalmaz minden szükséges adatot a panaszfelvétellel kapcsolatban, továbbá kijelöli a panaszt felvevő személyét, illetékességét és hatáskörét egyaránt
* jogorvoslattal – jogos panasz esetén – tehát képzésben résztvevő elsősorban a panaszkezelési eljárással foglaltak szerint részesülhet (Ezen lehetőségek kimerítése esetén jogorvoslatra a 7.6 pontban foglaltak az irányadóak.)
	1. A felnőttképzési intézmény engedélyének visszavonásával, illetve a tevékenysége folytatásának megtiltásával összefüggésben keletkezett, a szolgáltatás igénybevevőjét ért kárt a képző a képzési díj összege alapján – a kár keletkezésétől számítottan – időarányosan téríti meg (amennyiben a résztvevőt fizetési kötelezettség terheli)
	2. Jelen szerződésben nem szabályozott kérdésekben, úgy különösen a felnőttképzést folytató intézmény mulasztása esetén a PTK rendelkezései az irányadók. Szerződő felek megállapodnak abban, hogy a szerződésben nem szabályozott kérdésekben a peres eljáráson kívüli megegyezésre törekednek, a jelen szerződésből származó esetleges jogvita esetére a felek kölcsönösen alávetik magukat az képző székhelye szerinti bíróság kizárólagos illetékességének.
	3. Jelen felnőttképzési szerződés készült a 2013. évi LXXVII. Törvény alapján. Jelen megállapodást a szerződő felek, mint akaratukkal mindenben egyezőt azzal írták alá, hogy a szerződés figyelmes elolvasása után az abban foglaltakat megértették és mást abba foglalni nem akarnak.

Kelt: , …………………

Képző intézmény képviselője Képzésben résztvevő

 PH

1. A képzés óraszáma az engedélyezett programban szereplő teljes óraszámot jelenti, előzetes tudásszint felmérés és/vagy végzettség/képzettség beszámítása alapján a megvalósított óraszám változhat. [↑](#footnote-ref-1)
2. A megvalósítandó tananyagegységek megnevezését és óraszámát a képzés ütemezésének a táblázata tartalmazza. [↑](#footnote-ref-2)